แนวโน้ม SET เช้าไซด์เวย์ แนะติดตามงบฯบจ. – ประชุมเฟดสัปดาห์นี้
แนวโน้ม SET เช้าไซด์เวย์ แนะติดตามงบฯบจ. – ประชุมเฟดสัปดาห์นี้
25 ม.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่ง Sideway ถึง Sideway Down จากแรงกดดัน Valuation ที่ตึงตัว และการขาย IPO ของหุ้นขนาดใหญ่ทำให้นักลงทุนสถาบัน และต่างชาติปรับพอร์ตลงทุน ขณะที่ตลาดหุ้นในภูมิภาคเอเชียเช้านี้เคลื่อนไหวในแดนบวกเป็นส่วนใหญ่
อย่างไรก็ดี ให้ติดตามการประชุมศูนย์บริหารสถานการณ์โควิด-19 (ศบค.) ชุดใหญ่ว่าจะมีการผ่อนคลายการคุมเข้มการแพร่ระบาดไวรัสโควิด-19 อย่างไรหรือไม่ และติดตามการทยอยประกาศผลประกอบการของบริษัทจดทะเบียนในกลุ่ม Real Sector ซึ่งบริษัทที่น่าจะออกมาเร็วจะเป็น SCC, DTAC เป็นต้น ส่วนนอกประเทศในสัปดาห์นี้ให้ติดตามการประชุมธนาคารกลางสหรัฐ (เฟด)
พร้อมให้แนวรับ 1,485-1,490 จุด ส่วนแนวต้าน 1,505-1,510 จุด